钦定古今图书集成/明伦汇编/氏族典/第094卷 > 《廖用贤尚友录》 > 苏湛
## 钦定古今图书集成/明伦汇编/氏族典/第094卷 > 《廖用贤尚友录》 > 苏湛

按《魏书苏湛传》：“湛字景儁，魏侍中则之后也。晋乱，避
地河右。世祖平凉州，还乡里。湛少有器行，颇涉群书。
年二十馀，举秀才，除奉朝请，领侍御史，转员外散骑
侍郎。萧宝夤讨关西，以湛为行台郎中。孝昌中，宝夤
反，还武功。庄帝即位，征补尚书郎。既至，拜散骑都尉，
仍领郎，寻迁中书侍郎。出帝初，病还乡里，终于家。赠
‘散骑常侍、镇西将军、雍州刺史’。”